

На основу члана 82. став 3. Закона о локалној самоуправи (Службени гласник Републике Српске, број 97/16) члана 89. Статута Града Приједор (Службени гласник Града Приједор, број 12/17), Градоначелник Града Приједор д о н о с и

**П Р А В И Л Н И К**

**о организовању „Књижевних сусрета на Козари“**

**Члан 1.**

 (1)Овим Правилником се уређују циљеви, програмски садржаји, органи, обавезе сaорганизатора, начини финансирања, као и пратећи документи који регулишу све аспекте организације „Књижевних сусрета на Козари“.

**Члан 2.**

 (1)„Књижевни сусрети на Козари“ (у даљњем тексту Сусрети) су трајно културно добро и традиционална културна манифестација од републичког значја која има за циљ унапређење књижевног стваралаштва и књижевних стваралаца, подстицање и подржавање младих аутора у области књижевности и умјетности уопште, афирмисање књижевних стваралаца, његовање и чување слободарског духа и традиције народа Козаре и Поткозарја.

**Члан 3.**

 (1)Програмске активности Сусрета одвијају се током цијеле године, а огледају се у издавачкој дјелатности, организовању ауторских и колективних промоција књига, организацији креативних радионица и пригодних изложби, обиљежавању годишњица истакнутих књижевника, као и других програма везаних за књижевност.

 (2)Начин организовања издавачке дјелатности Књижевних сусрета на Козари регулише се посебним правилником.

 (3)Завршна манифестација Сусрета одржава се сваке године у трећој декади мјесеца септембра са програмима на Мраковици, у Приједору и мјестима саорганизатора Сусрета.

**Члан 4.**

 (1)Извршни организатор Сусрета је Град Приједор, а покровитељ Министарство просвјете и културе у Влади Републике Српске.

 (2)Саорганизатори су Град Бања Лука и општине Лакташи, Србац, Градишка, Козарска Дубица, Костајница и Нови Град, те Народна библиотека „Ћирило и Методије“ Приједор.

**Члан 5.**

 (1)Органи Сусрета су Организациони одбор и предсједник Организационог одбора.

 (2)Основни акти Сусрета су Правилник о организовању Сусрета, Правилник о наградама Сусрета и Правилник о издавачкој дјелатности Књижевних сусрета на Козари.

**Члан 6.**

 (1)Основни орган Сусрета је Организациони одбор који броји од 13 до 15 чланова, а чине га представници организатора и саорганизатора Сусрета.

 (2)Организациони одбор, према својим овлаштењима, именује градоначелник Града Приједора.

 (3)Организациони одбор може пуноправно одлучивати и доносити одлуке ако сједници присуствује више од половине чланова, а одлуке доноси већином гласова присутних чланова.

 (4)Мандат чланова Организационог одбора траје четири године и може бити поновљен.

 (5)Чланство у Организационом одбору може престати и прије истека мандата усљед неактивности члана, непровођења закључака и одлука Организационог одбора, кршења правила или на лични захтјев члана.

 (6)Одлуку о престанку чланства у Организационом одбору доноси предсједник Организационог одбора.

**Члан 7.**

 (1)Организациони одбор обавља сљедеће послове :

- Усваја годишњи програм активности, мјесто, вријеме и програм одржавања завршне манифестације и трошковник Сусрета;

- Усваја састав Жирија за додјелу награда и утврђује листу књижевника и других умјетника који учествују на Сусретима;

- Верификује одлуку Жирија о додјели награда Сусрета;

- Предлаже Предсједнику Одбора доношење измјена Правилникa о организовању Сусрета, Правилникa о наградама Сусрета и Правилника о издавачкој дјелатности Књижевних сусрета на Козари;

- На приједлог Уређивачког одбора, усваја годишње планове и извјештаје издавачке дјелатности Књижевних сусрета на Козари;

- Усваја Извјештај о организовању и Финансијски извјештај Сусрета.

**Члан 8.**

 (1)Предсједник Организационог одбора по својој функцији је градоначелник Града Приједора.

 (2)Предсједник Организационог одбора обавља сљедеће послове:

- Предсједава сједницама Организационог одбора;

- Именује и разрјешава чланове Организационог одбора;

- На приједлог Организационог одбора доноси све правилнике Књижевних сусрета на Козари.

- Овјерава све одлуке и остала документа која усваја Организациони одбор;

- Прати динамику организације програмских активности и остваривање финансијског плана.

**Члан 9.**

 (1)У оквиру Књижевних сусрета додјељују двије награде : Награда „Скендер Куленовић“ за најбољу књигу и Награду „Књижевни вијенац Козаре“ за животно дјело. Начин додјеле ових награда регулише се посебним правилником.

**Члан 10.**

 (1)Стручне, техничке и административне послове у раду органа Сусрета, као и остале организационе послове, уз укључивање чланова Одбора, обавља Одјељење за друштвене дјелатности Градске управе Града Приједор.

**Члан 11.**

 (1)Обавезе саорганизатора Сусрета су :

- Градови и општине саорганизатори Сусрета обавезни су да обезбиједе редовно присуство и ангажованост својих представника у Организационом одбору, на вријеме уплате уговорену партиципацију у сношењу трошкова организације Сусрета и укључе се у организацију дијела програма Сусрета који се огледа у присуству предствника градова и општина програмима Сусрета, присуству ученика на централној манифестацији на Мраковици, обезбјеђењу учесника пјесника завичајног круга и организовању поетског часа у својој средини.

- Народна библиотека „Ћирило и Методије“ Приједор у обавези је да се пријави на конкурсе за додатна средства, уступа простор и организује промоције књига, књижевне вечери и изложбе из програма Сусрета и проводи конкурс за најбоље средњошколске пјесничке радове.

**Члан 12.**

 (1)Финансирање Сусрета сносе извршни организатор Град Приједор, покровитељ Министарство просвјете и културе у Влади Републике српске, Град Бања Лука и општине Лакташи, Србац, Градишка, Козарска Дубица Костајница и Нови Град.

 (2)Сусрети могу остварити приходе и из других извора : конкурси за пројекте из области културе и спонзори.

**Члан 13.**

 (1)Овај Правилник ступа на снагу осмог дана од дана објављивања у „Службеном гласнику Града Приједора“.

 (2)Ступањем на снагу овог Правилника престаје да важи Правилник о организовању „Књижевних сусрета на Козари“ од 22. фебруара 2016. године, број: 02-6-3/16.

Датум: 27.03.2018. године

 Градоначелник

Број : 02-6-1/18

 Миленко Ђаковић